C 421/18
LV
Eiropas Savienības Oficiālais Vēstnesis
4.11.2022.
Praktisks piemērs Dalībvalsts nolemj daļu no konkrētās ERAF programmas resursiem nākamajiem kalendārajiem gadiem pārvietot uz AE (14), grozot programmu saskaņā ar KNR 24. pantu.
Komisija piekrīt, ka pārvietošana ir pienācīgi pamatota un atbilst tās programmas mērķiem, no kuras resursi tiks pārvietoti.
Komisija apstiprina programmas grozījumu pēc tam, kad uzraudzības komiteja ir devusi piekrišanu.
Dalībvalstis un Komisija apspriež arī ģeogrāfisko darbības jomu (ko nosaka pārvietotājas programmas teritorija), pārvietoto resursu paredzēto izlietojumu AE ietvaros (AE komponenta līmenī) un pārvietojamo summu, pamatojoties uz aplēsto “absorbcijas spēju” (piem., izmantojot vēsturisko statistiku par dalību līdzīgos attiecīgās valsts/reģiona uzaicinājumos).
Dalībvalsts plāno izmantot pārvietotos resursus, lai finansētu MVU priekšlikumus saskaņā ar EIP instrumenta Accelerator AE uzaicinājumu.
Tā plāno to darīt, izmantojot dotāciju nolīgumus, kas ir jānoslēdz, vēlākais, līdz (n+1). gada beigām (t. i., nākamajā gadā pēc gada, kurā resursi tiek pārvietoti uz AE).
Resursus izmanto, lai finansētu EIP instrumenta Accelerator ietvaros iesniegtos MVU priekšlikumus, kas ir izvērtēti pēc dalībvalsts lēmuma par naudas pārvietošanu.
AE (pašlaik) sedz jebkādas papildu administratīvās izmaksas saistībā ar pārvietošanas izpildi.
Novērtējums par to, vai šo pieeju var saglabāt, tiks veikts programmas vidusposma pārskatīšanas ietvaros.
Dalībvalsts var lūgt neizmantotos resursus pārvietot atpakaļ uz ERAF līdz 4 mēnešiem pirms (n+1). gada beigām (t. i., līdz 31. augustam).
Tā to dara, pieprasot grozījumus programmā(-ās), kurā(-ās) šie resursi tiks iekļauti.
Pieprasījums ir jāapstiprina Komisijai.
Saistību atcelšanas noteikumu sāks piemērot no gada, kurā tiks uzņemtas attiecīgās budžeta saistības.
3.
Kumulatīvais finansējums
Kumulatīvais finansējums nozīmē, ka darbība/projekts vienam un tam pašam izmaksu/izdevumu postenim saņem atbalstu no vairākiem fondiem, programmām vai instrumentiem (to vidū gan dalīti, gan tieši pārvaldītos fondus).
Tāpat kā citu sinerģijas mehānismu gadījumā, kumulatīvā finansējuma iespēja netiek piešķirta automātiski.
Drīzāk tā ir iespēja, ko var izskatīt kohēzijas politikas programmu VI un tieši pārvaldītu ES programmu piešķīrējas iestādes.
Kumulatīvo finansējumu var piemērot tikai tad, ja tam piekrīt visas iesaistītās puses (t. i., VI un piešķīrēja iestāde tieši pārvaldītajām ES programmām).
Relevantie tiesību akti
Saistītie tiesību akti
KNR
63. panta 9. punkts
AE
15. panta 4. punkts
Programma “Digitālā Eiropa”
23. panta 1. punkts (1)
(1) Būtu jāņem vērā, ka DEP regulas 23. panta 1. punktā, kā arī, piem., EISI 2 regulas 19. panta 1. punktā ir ietverti noteikumi, kas ir identiski AE regulas 15. panta 4. punktā izklāstītajiem noteikumiem.
Tas savukārt ļauj salāgot īstenošanas pasākumus attiecībā uz kumulatīvo finansējumu starp šīm programmām.
Politikas apsvērumi / iespējamie ieguvumi Kumulatīvais finansējums ļauj sadalīt darbības finansiālo slogu un novērst iespējamos budžeta ierobežojumus (piem., tādus, kas izriet no instrumenta zemākām finansējuma likmēm), jo tas var ļaut sinerģijas projektu finansēt no ES budžeta līdz 100 % apmērā, ja tiek ievēroti relevantie valsts atbalsta noteikumi.
Tas arī ļauj atbalstīt valstu ieguldījumus, jo īpaši mazāk attīstītajās dalībvalstīs un reģionos.
Kumulatīvais finansējums var arī apvienot resursus no dažādiem ES instrumentiem, uz kuriem attiecas gan tiešā, gan dalītā pārvaldība, un tas ļauj nodrošināt finansējumu 100 % apmērā no ES resursiem.
Tāpēc kumulatīvais finansējums sniedz iespēju stiprināt saikni starp savstarpēji papildinošām prioritātēm pētniecības un inovācijas jomā AE uzaicinājumos un ERAF programmām (un saistītajām S3).
(14) KNR 26. panta 1. punktā noteiktajās robežās.